Hóskvøldið klokkan 21.00 møtast vit í Víkingaborgini, har vit fara at planleggja steypadagin. Vit fara at tosa um hvussu vit skipa okkum, so vit á besta hátt stuðla hópinum á vøllinum. Vónandi møta nógv upp, so vit kunnu fáa nógv góð hugskot. Øll eru vælkomin. Sum øllum kunnugt, hava 2 lið av okkara røsku víkingaleikarum vunnið sær pláss í steypafinaluni, bæði U16 dreingirnir og Effo liðið. Báðar finalurnar verða spældar á Tórsvølli komandi leygardag 30. august. U16 dreingirnir spæla klokkan 13.45, og Effo-liðið spælir kl. 19.45 Víkingur vil hervið bjóða sínum viðhaldsfólki til upphiting áðrenn dystin í Bovlinghøllini í Leirvík. Byrjað verður kl. 15.00. Â Á skránni verður millum annað tónleikur, sangur og andlitsmáling. Høvið verður at ogna sær ymiskt við víkingafrámerkinum á, so sum T-shirts, turrikløð og húgvur. Â Eisini verður søla av víkingahornum, floytum, fløggum og parykkum. (Vinarliga havi reiðan pening við) Vodafone og Norðoya Sparikassi bjóða ókeypis pitsa og sodavatn. Kaffi/te og okkurt gott undir tonna verður eisini at fáa. Silvi vitjar eisini, og fer at bjóða børninum okkurt. Tá ið vit eru væl upphitað, verður farið við bussum til Havnar kl. 17.30. Atgongumerki til dyst og buss. Atgongumerkini til dyst og buss fáast til keyps í Bovlinghøllini mikukvøldið frá kl 19.00. til 21.00, og í Víkingahúsinum hóskvøldið frá kl. 19.00 til 21.00. Vaksin gjalda 100 kr fyri atgongumerkið til dystin, og børn upp til 16 ár sleppa inn ókeypis. Â Túrurin við bussinum kostar 50 kr fyri hvønn. Tit kunnu eisini ringja og tekna tykkum til bussin í Bovling. Â tlf. 663366. Latið okkum standa saman og vísa, at víkingar síggjast og hoyrast á Tórsvølli komandi leygardag. Í bestu líkindum møttu vit til dystin, sum fleiri okkara onkursvegna mundu meta sum styrkisroyndin, stríðið um bronsuna og stríðiðÂ Eysturoynna. Miðlarnir leingi hava mett NSÍ sum vinnara. Enn er ein endaligur vinnari ikki funnin, tí vit hava enn ein dyst okkara millum. Líkindini vóru heilt góð í Norðagøtu í kvøld har vit tóku ímóti KÍ, nakað av fólki hevði eisini leita sær í Sarpugerð til dyst ið á papírinum skuldi fari at vera ein spennandi dystur. Fólk uttanfyri vøllin hildu fyri at hettar var ein dystur ið ikki kundi tapast. Dysturin byrjaði sum so í ordan frá okkara síðu uttan at vit nakrantíð vóru heilt farligir, vit fingu klaksvíkingar at renna aftaná í eini 10 min. men so javnaði tað seg út og løgi sum tað ljóðar bleiv dysturin forferdiligur at hyggja eftir frá áskoðaraplássunum! Tað vísti seg at ræðslan at tapa var størri enn viljin at vinna, av tí spældi hvørki liði ein góðan dyst, tað stóð eisini 0-0 í hálvleikinum ið var fult í tráð við leikgongdina. Seinni hálvleikur byrjaði nakað sum fyrri endaði, ikki gott spæl og fáðir málmøguleikar, hvussu var og ikki so var eitt uppspæl úr høgru ið endaði við einum innleggi og inni í fimmmetrinum stóð Henry Heinesen og skallaði bóltin í egi mál og gav okkum trúnna uppá at tað nú fór at ganga at vinna 3 stig. Eftir hettar byrjaðu klaksvíkingar at røra uppá seg og 10 min. eftir at vit komu á odda tá javnaði KÍ, eitt álop endaði við at Páll Klettskarð fekk bóltin í brotssteigarfeltinum, smelkaði til, Geza bjargaði skotininum men til alt óheld endaði bólturin aftur hjá Pálli og hesa ferð var hann eirindaleysur og smekkaði hann uppundir nettakið, nú stóð 1-1. Tað minni góða spælið helt á fram tað sum eftir var af seinna hálvleikið, hóast tað so komu vit til onkrar kjansir og hálvar kjansir, Bárður hevði eitt kanón gott skot sum Meinhardt fekk fingraspíðsarnar á og fekk bóltin út til eitt horna. Eisini hevði Atli ein skallara á stongina, enn einaferð var eydnan ikki við okkum og tá dómarin floytaði fyri seinastu ferð var tað ein staðfesting at fimti javnleikurin í landskappingini var veruleiki. Hesaferð í mun til nógvar aðrar ferðir var javnleikurin kanska í ordan, tí tað var ring at síggja ein greiðan vinnara í hesum dystinum. Nú hava vit ein dyst aftur sunnudagin ímóti NSÍ sum er ein beinleiðis kappingarneytið um triðja plássið, tá skuldu allir menn veri tøkir aftur, tá eru Hallur, Hans Jørgen og Heðin við aftur og vónandi verður tað tað ið ger munin og vit endiliga kunnu fáa 3 stig á kontuna aftur, møti øll upp í Sarpugerði sunnudagin og stuðli, tað hava okkara menn so dyggiliga brúk fyri! Levanger, ið Kaj Leo flutti til eftir seinasta kappingarár, hevur í dag spælt móti Rosenborg 2. Teir spæla í 2. deild og í løtuni liggur Levanger á 4. plássi. Rosenborg var mannað við fleiri av spælarunum, ið vanliga leika á besta liðnum. Sigast má, at Kaj Leo gjørdi rættiliga um seg í dag. Fyrst javnaði hann við brotsparki til 1-1 og seinni legði hann Levanger á odda 2-1. Tó megnaði Rosenborg at javna, og dysturin endaði 2-2. Flott avrik av Kaj Leo og vit ynskja honum alt tað besta framyvir.